Държавен вестник, бр. 26, 2013 г., стр. 133

БРОЙ  26	
Д Ъ Р Ж А В Е Н  В Е С Т Н И К 	
СТР.  133  
степен по всички графи са негодни, тук се включват и случаите с втора степен затлъстяване с тежко 
изразени усложнения като: захарен диабет, артериална хипертония, Пикуик синдром, обструктивна 
сънна апнея и други.
Решенията са дадени в табличната част. 
Разстройства на обмяната на веществата(E70-E90)
Тук спадат: разстройства на обмяната на аминокиселините, въглехидратите, липидите, пурина и 
пиримидина, порфирина и билирубина, минералната обмяна, водно-електролитния и алкално-кисе­
линния баланс, кистозна фиброза (муковисцидоза), амилоидоза и други.
Е74.8 Ренална глюкозурия (ренален диабет)
Освидетелстваните с глюкозурия над 50 г/денонощие по графа 1, негодни, а по останалите графи 
са годни след излекуване.
Е78 Разстройства в обмяната на липопротеините и други липидемии
С повишаване концентрацията на липидите се повишава рискът от коронарна болест и др. фрми на 
атеросклероза. Усложненията до които могат да доведат са дисквалифициращи за плавателна дейност 
Поради това се разглеждат отделно
ОБЩ ХОЛЕСТЕРОЛ
Под5.2 ммол/л 	
Желано ниво
5.2-6.2 ммол/л 	
Гранично ниво – умерен риск от ИБС
над 6.2 ммол/л 	
високо ниво-висок риск от ИБС
ХОЛЕСТЕРОЛ ЛНП
Под 3.4 ммол/л 	
Желано ниво
3.4-4.1 ммол/л 	
Гранично ниво-умерен риск от ИБС
над 4.1 ммол/л 	
високо ниво-висок риск от ИБС
ХОЛЕСТЕРОЛ ЛПВ
Над 1.0 ммол/л 	
Желано ниво
0.9-1.0 ммол/л 	
Гранично ниво-умерен риск от ИБС
под 0.9 ммол/л 	
високо ниво-висок риск от ИБС
ТРИГЛИЦЕРИДИ
Под 2.3 ммол/л 	
Желано ниво
2.3-4.5 ммол/л 	
Гранично ниво-умерен риск от ИБС
над 4.5 ммол/л 	
високо ниво-висок риск от ИБС
Случаите с висок риск за ИБС по графи 2, 3 и 4 са негодни . Случаите с умерен риск за ИБС по 
графи 3 и 4 са годни по чл7 .
Решенията са дадени в табличната част
Клас V. Психични и поведенчески разстройства (F00-F99)
При определяне на годността по чл. 7, в случаите на проведено клинично изследване и лечение 
на психично и поведенческо разстройство (рубрики F00-F99), освидетелстваните лица от плавателния 
състав се представят по установения ред, с протокол от СЛКК на психиатрична клиника на ВМА и 
подробна здравно-производствена характеристика. При оценката на годността следва да се отчитат 
специфичните измерения на професионалната среда и дейността, като за целта може да се проведат 
всички необходими за обективната оценка изследвания.
При вземането на експертно решение е необходимо да се извърши мултиаксиална оценка на осви­
детелстваното лице, като се отчитат: а) обективната информация от документацията и психиатричния 
преглед на експерта-психиатър (оплаквания, история на заболяването, минали заболявания, фамилна 
история, анамнеза и психичен статус, семейни отношения, социален статус, адекватност на самооцен­
ката), потвърждаваща или отхвърляща наличието на специфичен за дадено психично разстройство 
синдром; б) наличието или отсъствието на съпътстващи преморбидни личностови патологии (акцен­
туации или разстройства); в) наличието или отсъствието на соматично разстройство, което може да 
окаже влияние на протичането и прогнозата на психичното разстройство; г) наличието или отсъствието 
на стресови събития в живота на освидетелствания, които могат да бъдат важни за разбирането на 
възникването, развитието или обострянето на разстройството; д) общото ниво на житейска изява, с 
акцент върху професионалното, семейното и учебното функциониране. На второ място, се преценява 
тежестта на преживяното разстройство (лека, умерена, значителна, частична ремисия, пълна ремисия, 
резидуално състояние), като се отчитат степента на неговата изразеност (слаба, умерена, изразена), 
динамиката на клиничната картина, терапевтичният ефект, степента и срока за възстановяване, со­
циалната реадаптация (степента на възвръщане към предболестно ниво на функциониране).
По чл. 7, към момента на освидетелстването, при поставена при консултирането (клиничното 
обсъждане) диагноза: психично здрав/практически здрав, лицата се решават като годни. По чл. 7, 
при диагностично оформяне като преживяно психично разстройство, е уместно да се даде годност 
с ограничения, съобразени с конкретното психично разстройство и изпълняваните функционални 
задължения, за срок от три месеца, след което състоянието се преоценява. При необходимост, ограни­
ченията се дават за още три месеца, след което следва да се вземе дефинитивно решение за годност, 
респ. негодност. При поставена диагноза по рубрики F20-F29 и рубрики F30-F39 освидетелстваните 
категорично се решават като негодни, независимо от степента на ремисия. 
Психичните разстройства могат да се съчетават и с прояви на соматично заболяване. В такива 
случаи експертната оценка се извършва съвместно със съответния специалист-експерт и допълнително 
по рубриката на съпътстващото заболяване.